Je Guillermins, sires de Choisé, fai savoir a tos cex qui verrunt cestes presentes letres que je suis entrés en l’omage au noble bar on Hugum, conte palatin de Borgoigne, et à la noble dame Alys, contesse palatine, sa feme, sauve la feauté a la dame de Chaucyns, et sauve a la feauté au seignor de François, et je hai repris des devant diz conte et contesse de Borgoigne palatin dis livrées de terre en la ville de Foucherens de lez Dole, et se hai promis receter en ma maison de Choisé les devant diz conte et contesse de Borgoigne palatin et leur genz contre toz homes, fors que contre la dame de Chaucyns et le seignour de François devant nommez. Et en tesmoignage de ceste chose je leur hai bailliées cestes presentes letres saellées du seal mon honoré pere Guillame, par la grace de Dieu arcevesque de Besencom. Ce fu fait en l’an de l’incarnation Jehu Crist qui corroit par mil et deus cenz et cinquante et quatre, el mois de marz.